पाएं अपने शहर की ताज़ा ख़बरें और फ्री ई-पेपरडाउनलोड करें
दाे दिनाें में 1.36 लाख रुपए का जुर्माना वसूला पुलिस ने
जिले में कोरोना महामारी रोकथाम के लिए जारी गाइडलाइंस का उल्लंघन करने वालों के खिलाफ पुलिस सख्त कार्रवाई कर रही है।पिछले दो दिन में पुलिस ने बिना मास्क के घूमने, सामाजिक दूरी का पालन नहीं करने व सार्वजनिक स्थान पर थूंकने के 1080 चालान बनाकर 1.36 लाख रुपए का जुर्माना वूसला।
पुलिस से मिली जानकारी के अनुसार मंगलवार को जिले के विभिन्न थाना क्षेत्रों में 579 चालान बनाकर 71 हजार 200 रुए जुर्माना लगाया गया तथा 14 लोगों को संस्थागत क्वारेंटाइन करवाया गया। वहीं बुधवार को 511 चालान बना कर 65 हजार 700 रुपए जुर्माना राशि वसूली, इसमें 10 चालान प्रशासन ने बनाएं। जिले भर में बुधवार को 28 व्यक्तियों को संस्थागत क्वॉरेंटाइन करवाया गया।
इन नियमों को तोड़ने पर लगता है यह जुर्माना
सार्वजनिक स्थान पर बिना मास्क के घुमने पर - 500 रुपए, सार्वजनिक स्थान पर थूंकने पर – 200 रुपए, सामाजिक दूरी की पालना नही करने पर – 100 रुपए, सार्वजनिक स्थान पर धुम्रपान करने पर - 500 रुपए, सार्वजनिक स्थान पर बैठकर शराब पीने पर - 1000 रुपए, दुकानदार द्वारा बिना मास्क पहने सामान देने पर -1000 रुपए जुर्माना वसुला जाता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn